# Mestral

Mestral, també conegut com a serè o cerç, és el vent procedent del nord-oest.

## Dites populars
### Mestral

* Boira setembral, garbí i gregal, i, si massa en fa, llebeig i mestral.
* Boires per nadal, migjorn o mestral.
* Davallar a ratxes, com el mestral.(Men.)
* Dejorn es colga el mestral cansat de fer mal, però no pot dormir i es lleva de matí.
* Déu mos guarde de tot mal i de ratxa de mestral.(Altea)
* El llest mestret té el secret del fred.
* El maestral agrana el cel.(Altea)
* El mestral en el cel no deixa arrel.
* El vent de mestral a posta de sol ha acabat el jornal.
* El xaloc és l'alcavot del mestral.(Altea)
* En venir vent de mestral, toma ses tanyades teures; si es mestral ve en divendres, punt de jeure natural.(Felanitx)
* Entre Tots Sants i Nadal, ni boires ni mestral.
* El mestral és es raspai d'es cel.(Eivissa)
* Es mestral és sa granera del cel.(Mall.)
* Es mestral dorm a ca-seva.(Men.)
    (var.) Vent mestral no acaba es jornal.(Men.)
* Llevant grec i tramuntana, mestral, ponent i llebeig, en el migjorn aigua veig, veïna del xaloc, Joana.
* Maestral, el tio de la destral.(Dénia, Altea)
* Marinada tardana, mestral de durada. Quan el mestral es lleva en dilluns, dura tres dies o un; quan es lleva en dijous, en dura tres o nou.
* Mestral i tramuntana, en esser a l'hivern, treuen diables de l'infern.
* Migjorn a la posta, mestral a la porta. Migjorn a la posta, mestral que s'acosta.
* Per l'Advent, llevant o ponent, i per Nadal, migjorn i mestral.
    (var.) Per l'Advent, o llevant o ponent, i per Nadal, ni migjorn ni mestral.
* Quan la gavina fa el caragol, mestral remou.
* Quan el mestral bufa fred, vara la barca i el barquet.
* Quant el mestral fa ploure, no et cansis d'oure.(Gandia)
* Quan es metral es lleva en dilluns, dura tres dies o un, i quan es lleva en dijous, en dura tres o nou.
* Si amb vent mestral ploure sents, agarra't bé la gorra, que en vindrà més.(Gandia)
* Si bufa es mestral, penja es serral.(Mall.)
* Si el mestral bufa fred vara el bastiment i espera abrigadet.
* Si el mestral fa ploure no et cansis d'oure.
* Si el mestral treu el queixal, embruta els baixos i neteja els alts.
* Si jo pogués, tancari amb cent panys es vent mestral, així p'entura plouria molta d'aigo de canal.(Andratx)
* Tramuntana morta, mestral a la porta.
* Vent de mar que gela, mestral que desgela.
    (var.) Vent de mar que gela, mestral que desgela i dona que parli llatí no fan bona fi.
* Vent mestral, a posta de sol, ha acabat es jornal.(Men.)
* Vent mestral, entra per la porta i surt pel funeral.
    (var.) Vent mestral, entra per sa porta i surt p'es funeral.(Men.)
* Vent mestral, ni peix ni pardal.
* Vent mestral, peix de tall.(Men.)
* Vent mestral, vent d'empenta.(Men.)
* Vent mestral, vent real.
    (var.) Mestral, vent real.

### Cerç

* Cerç de matí, aigua de vespràda.(Morella)
* Cerç a la matina, llamp a la Marina.(Xerta)
    (var.) Llamp a la marina, cerç a la matina.(Xerta)
* El matí, vent cerç, a la tarda garbinada, perquè granin els blats com a boles de porrassa.
* El valencià la mou, i el cerç la plou.(Morella)
* Pluja de cerç, pluja d'infern.
* Plovent estava el xaloc i a dins el migjorn tronava, el llebeig el cerç inflava, el ponent l'apitjorava, el mestral l'arrabassava a punt de toc i retoc; el gregal va guanyar el joc i el llevant amollava aigua amb un carabassot.
* Quan bufa el cerç, pluja de cert.
* Quan plou de cerç, plou de cert.
* Vent de cerç, pluja de cert.

### Serè

* Amb vent serè, d'aigua no en sé.
* El llevant les mou i el serè les plou.
* Llampecs i serè, sí que suaré.

### Altres denominacions

* L'aragonès la mou i el llevant la plou.(Pont de Suert)
* Vent d'Aragó, aigua al balcó.(Pont de Suert)
* Vent d'Aragó, no te racó.(Tremp, Balaguer)
* Vent de Pallars, aigua al detràs.(Segrià)
* Vent de Pallars, si no portes manta, et mullaràs.(Pla d'Urgell)

## Frases fetes i locucions

* Esser com es mestral.(Mall.)
    (var.) Fer més mal que es mestral.(Mall.)
    (var.) Fer més renou que es mestral.(Mall.)
          Ésser molt sorollós o destructor.

## Cançons populars

* Jo vaig esser lliberal / per donar-te s'amor meva, / i tu, per dar-me sa teva, / fas més renou que es mestral.

## Referències

* 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 Parés i Puntas, 1999, p. 26-35.
* 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31 Sanchis Guarner, 1952, p. 19-26.
* 1 2 3 4 5 6 7 8 9 10 11 12 13 14 15 16 17 18 19 20 21 Alcover, Antoni M.; Moll, Francesc de B. «mestral». A: Diccionari català-valencià-balear. Barcelona: IEC, 2002.

## Bibliografia

* Parés i Puntas, Anna. Tots els refranys catalans (en català). Barcelona: Edicions 62, 1999. ISBN 842974519X.
* Sanchís Guarner, Manuel. Els vents segons la cultura popular. Barcelona: Barcino, 1952.